जनता परेशान है। वह कांग्रेस, भाजपा, सपा, बसपा सभी को आजमा चुकी। इस दौरान राज्य में बेरोजगारी और भ्रष्टाचार लगातार बढ़ रहे हैं। साम्प्रदायिक सद्भाव को सबसे अधिक चोट पहुंची है। अलग-अलग सम्प्रदायों के दो लोगों के बीच मामूली विवाद पर भी साम्प्रदायिक दंगों का खतरा रहता है। राज्य में शहरों के साथ-साथ ग्रामांचलों में भी यह आग विकराल होती जा रही है। चुनावी मौके पर अधिकांश नेता जातीय आधार पर जीत-हार का गणित भिड़ाते हैं। ऐसे में सौहार्दपूर्ण माहौल में भी खटास होने का खतरा पैदा हो जाता है।